Pa in hof oor dogtertjie se verkragtingArgieffoto ’n Man (54) sal na verwagting Dinsdag in die landdroshof op Cofimvaba in die Oos-Kaap verskyn nadat hy na bewering sy vierjarige dogtertjie verkrag het. Kapt. Namhla Mdleleni, woordvoerder van die polisie, het in ’n verklaring gesê die beweerde verkragting het Sondag op ’n plaas in die omgewing plaasgevind. Volgens Mdleleni het die kind se ma Sondagoggend vroeg opgestaan om in die tuin te gaan werk. Sy het die egpaar se slapende kind in die sorg van haar man gelaat wat in dié stadium ook nog geslaap het. Die dogtertjie wou nie dat haar ma haar was toe sy by huis terugkom nie. Die ma het die kind hieroor uitgevra waarna die dogtertjie haar vertel het wat gebeur het. Die saak is by die polisie aangemeld en die pa is op aanklagte van verkragting in hegtenis geneem.